Diari Oficial de la Generalitat Valenciana


Sumari del DOGV 4507, del 26-05-2003 (2003/5756)

ORDE de 30 d'abril de 2003, de la Conselleria de Cultura i Educació, per la qual s'autoritza la implantació del segon cicle d'Educació Infantil al centre docent privat Santa María de la Huerta, d'Almoradí (Alacant).
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4507

Data del DOGV
:   26-05-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/5756


Data del document
:   30-04-2003

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Almoradí
    * ensenyament privat
    * centre d'ensenyament

ORDE de 30 d'abril de 2003, de la Conselleria de Cultura i Educació, per la qual s'autoritza la implantació del segon cicle d'Educació Infantil al centre docent privat Santa María de la Huerta, d'Almoradí (Alacant). [2003/5756]
  
L'expedient ha sigut iniciat a instància del titular del centre docent privat Santa María de la Huerta, d'Almoradí (Alacant), en sol·licitud de l'autorització per a implantar el segon cicle de l'Educació Infantil.
  
L'expedient inclou informe favorable de la Unitat d'Inspecció Educativa, la qual, una vegada vist per la direcció territorial de Cultura i Educació d'Alacant, n'eleva proposta igualment favorable.
  
Atés que el centre té tres unitats autoritzades d'Educació Preescolar, que li permet impartir el segon cicle complet d'Educació Infantil en els termes establits en la disposició transitòria tercera, punt 1, apartat a) del Reial Decret 1.004/1991, de 14 de juny, i en el punt 4 de la mateixa disposició transitòria sobre el nombre de llocs escolars i relació professor/alumne, atenent al màxim de 25 llocs escolars o al que corresponga segons les instal·lacions presentades.
  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartixen ensenyaments de règim general no universitaris; l'Orde de 17 de juny de 1992 (DOGV de 16.07.92) de la Conselleria de Cultura, Educació i Ciència, que regula la implantació gradual del Segon Cicle d'Educació Infantil a la Comunitat Valenciana, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar la implantació del segon cicle de l'Educació Infantil al centre que més avall s'indica, en el termes que s'hi especifiquen, de conformitat amb allò establit en la disposició transitòria segona, punt 2, de la Llei Orgànica 10/2002, de 23 de desembre, de Qualitat de l'Educació (BOE de 24.12.02).
  
Centre: Santa María de la Huerta
  
Titular: Confederación Ekumene
  
Domicili: C/ Eralta, 129
  
Localitat: Almoradí
  
Província: Alacant
  
Codi: 77639330
  
Ensenyaments que s'hi implanten i capacitat màxima:
  
- Educació Infantil, segon cicle, amb 3 unitats i 75 llocs escolars.
  
El centre queda configurat en la seua totalitat amb la següent composició:
  
- 3 unitats d'Educació Infantil, segon cicle, amb 75 llocs escolars
  
- 6 unitats d'Educació Primària, amb 150 llocs escolars
  
- 4 unitats d'Educació Secundària Obligatòria, amb 120 llocs escolars
  
- 1 unitat d'Educació Especial (suport a la integració), amb 15 unitats
  
Segon
  
Modificar la denominació genèrica de l'actual centre, la qual passarà a ser la de ?Centre d'Educació Infantil, segon cicle, Primària i Secundària Obligatòria?.
  
DISPOSICIÓ ADDICIONAL
  
La present orde donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 30 d'abril de 2003
  
El conseller de Cultura i Educació
  
MANUEL TARANCÓN FANDOS